Faqat O`zbekistonda emas! Vladivostokda aholi isitish tizimi va elektrsiz qoldi, aloqa va transportlarda uzilishlar bo`lmoqda (video va foto)

Vladivostok shahrining qariyb uchdan ikki qismi iste`molchilari o`tayotgan qor siklonida tarmoqlarda sodir bo`lgan baxtsiz hodisalar tufayli isitishsiz qoldi, deb xabar berdi RIA Novosti Vladivostok elektr va issiqlik tarmoqlari korxonasi vakiliga tayanib.
Avvalroq sinoptiklar 19-20 noyabr kunlari bo`ron haqida ogohlantirish tarqatishgan. Ayni paytda Mintaqada qor va yomg`ir yog`moqda, 100 mingdan ortiq odam yorug`liksiz qolmoqda. Vladivostokda muzli yomg`ir yog`di, shaharning 10 ta tumanida elektr ta`minoti to`xtatildi, uyali aloqa bilan bog`liq muammolar mavjud. Avtobuslarning harakati qisman to`xtatildi, bir qator reyslar kechiktirildi, avtomobillar va yo`llar muz bilan muzlab qoldi, qulagan daraxtlar va novdalar har joyda yotibdi. Sinoptiklarning fikriga ko`ra, haroratning yana pasayishi kutilmoqda.
Ijtimoiy tarmoqlarda Vladivostokdagi manzara muz asriga qiyoslanmoqda.
"Tarmoqda sodir bo`lgan baxtsiz hodisalar, elektr energiyasining etishmasligi bizning nasos stansiyalarimizning, isitish punktlarimizning ishdan chiqishiga olib keladi. Ammo barchasi allaqachon tiklanmoqda, tez orada issiqlik ta`minoti qayta tiklanadi", - degan manba.
Uning ta`kidlashicha, isitish deyarli «shaharning uchdan ikki qismi hududida» buzilgan.
Shunday sovuq kunlarda Toshkentning katta qismi vaqtincha issiqlik ta`minotisiz qoldi